Δημήτρης Σειρηνάκης

Βιογραφία

Γεννήθηκε στο Παλαιό Φάληρο της Αθήνας (18 Οκτωβρίου 1974) και υπηρέτησε σε νεαρή ηλικία τη στρατιωτική του θητεία στις Ειδικές Δυνάμεις. 
Το 2000 ίδρυσε την Sirina Entertainment, την πρώτη με διεθνή απήχηση ελληνική εταιρία ερωτικών ταινιών.

Καριέρα και Sirina Entertainment

Μετά την εκπλήρωση των στρατιωτικών του υποχρεώσεων ο Δημήτρης Σειρηνάκης σπούδασε διοίκηση επιχειρήσεων (πτυχιούχος του Washington University) και στη συνέχεια εργάστηκε σε πολυεθνική εταιρεία. Το 2000 ξεκίνησε την καριέρα του στον χώρο των αισθησιακών ταινιών ως αποκλειστικός διανομέας ερωτικών ταινιών - ξένων εταιρειών - στην Ελλάδα (Hustler, Marc Dorcel, Harmony κ.α.). Το 2007 προχώρησε στην παραγωγή ερωτικών ταινιών δικής του σκηνοθεσίας, όπου συμμετείχαν και Έλληνες πρωταγωνιστές.
Ο Δ. Σειρηνάκης θεωρείται ο μόνος επαγγελματίας παραγωγός ερωτικών ταινιών στην Ελλάδα με τις παραγωγές της Sirina Enterntainment να έχουν γνωρίσει μεγάλη επιτυχία στην ελληνική αγορά.
Το 2010 η πολυσυζητημένη συνεργασία με την ηθοποιό-μοντέλο Τζούλια Αλεξανδράτου και η  κυκλοφορία του sex dvd με τίτλο ("Το απαγορευμένο") σηματοδότησαν την κορυφαία στιγμή στην καριέρα του παραγωγού της Sirina Enterntainment. O πάταγος που προκλήθηκε από το εν λόγω dvd ξεπέρασε τα Ελληνικά σύνορα, καθώς κορυφαία ειδησεογραφικά κανάλια αναφέρθηκαν εκτενώς στο θέμα. Τα αποτελέσματα της κυκλοφορίας του sex tape της Τζούλιας Αλεξανδράτου ήταν εντυπωσιακά, καθώς ξένα κανάλια έκαναν λόγο μέχρι και για αποπροσανατολισμό της κοινής γνώμης, δεδομένου ότι η κυκλοφορία του DVD συνέπεσε με την είσοδο της Ελλάδας στο Διεθνές Νομισματικό Ταμείο. Παράλληλα, δεκάδες Ελληνικές τηλεοπτικές εκπομπές και κεντρικά δελτία ειδήσεων ασχολήθηκαν για μήνες με το συγκεκριμένο θέμα.
Παρότι αρχικά η Τζούλια Αλεξανδράτου είχε υποστηρίξει ότι το περιεχόμενο του dvd προήλθε από υλικό με προσωπικές της στιγμές που διέρρευσε από πρώην, τελικά μετά από 13 μέρες, η Τζούλια Αλεξανδράτου ομολόγησε την αλήθεια στην εκπομπή της Τατιάνας Στεφανίδου παραδεχόμενη ότι όλα έγινα νόμιμα και ότι είχε συνάψει συμβόλαιο (το οποίο είχε κατατεθεί και στην εφορία) με την εταιρία παραγωγής, πληρώθηκε κανονικά, ενώ εκδόθηκε και το σχετικό τιμολόγιο.
Σε κάθε περίπτωση, η επιτυχία της ταινίας με πρωταγωνίστρια την Τζούλια Αλεξανδράτου αποτέλεσε αφορμή για να αμφισβητηθούν τα ταμπού της ελληνικής showbiz στον τομέα των αισθησιακών παραγωγών και  σύντομα ακολούθησαν και άλλα ηχηρά ονόματα όπως αυτό της Μαριάνας Ντούβλη, της Βούλας Βαβάτση και της Χριστίνας Ρουσάκη.
Το σκανδαλιστικό ύφος που διακρίνει τις παραγωγές του Δ. Σειρηνάκη, με τη συμμετοχή γνωστών ονομάτων της showbiz και τη χρήση προκλητικών σκηνικών και η ικανότητά του να εκμεταλλεύεται τη δημοσιότητα, έχουν συμβάλει στην αναγνωρισιμότητα της Sirina Enterntainment στον ελληνικό χώρο και στο εξωτερικό.

Επέκταση της εταιρίας 

Το 2007 η Sirina Enterntainment επεκτάθηκε στον έντυπο τύπο, εκδίδοντας την εφημερίδα "Sirina News" αλλά και το μηνιαίο περιοδικό "Sirina".

Sirina News

Η Sirina News ήταν η πρώτη πολιτική - gossip Εφημερίδα η οποία κυκλοφόρησε στα περίπτερα με δώρο μια ερωτική ταινία (παραγωγή της Sirina Enterntainment) και μία περιπέτεια.

Sirina TV HD

Από τον Οκτώβριο του 2013, o Δημήτρης Σειρηνάκης είναι ιδιοκτήτης του πρώτου ερωτικού ελληνικού τηλεοπτικού καναλιού (Sirina TV), το οποίο περιλαμβάνεται στο πακέτο "Adult Pack" του OTE ΤV.

Web (sirina.tv)

Ο δικτυακός τόπος sirina.tv η αποτελεί την επίσημη ιστοσελίδα της εταιρείας. 
Στο site που ξεκίνησε τη λειτουργία του το 2010, φιλοξενούνται όλες οι τελευταίες παραγωγές της Sirina Entertainment, καθώς επίσης video, φωτογραφίες και ειδήσεις ερωτικού περιεχομένου.